CELEX: 62016TN0149
Language: et
Date: 2016-04-11 00:00:00
Title: Kohtuasi T-149/16: 11. aprillil 2016 esitatud hagi – Spliethoff’s Bevrachtingskantoor versus komisjon

13.6.2016   
            
            
               ET
            
            
               Euroopa Liidu Teataja
            
            
               C 211/56
            
         
      11. aprillil 2016 esitatud hagi – Spliethoff’s Bevrachtingskantoor versus komisjon
      (Kohtuasi T-149/16)
      (2016/C 211/70)
      Kohtumenetluse keel: inglise
      
         Pooled
      
      
         Hageja: Spliethoff’s Bevrachtingskantoor BV (Amsterdam, Madalmaad) (esindaja: advokaat P. Glazener)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 31 juuli 2015. aasta rakendusotsus C(2015) 5274, millega kinnitatakse liidu finantsabi saavate projektide nimekiri Euroopa ühendamise rahastu (CEF) transpordivaldkonna mitmeaastase tööprogrammi alusel 11. septembril 2014 välja kuulutatud projektikonkursside tulemusel;
               
            
                  —
               
               
                  kohustada komisjoni tegema kolme kuu jooksul Üldkohtu otsuse tegemise päevast hageja taotluse kohta uue otsuse, milles võetakse arvesse Üldkohtu otsust;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimese väite kohaselt on tehtud ilmne hindamisviga.
                  
                              —
                           
                           
                              Hageja taotlust on hinnatud ebaõigesti asjakohasus-, mõju- ja kvaliteedikriteeriumide seisukohast. Nende kriteeriumide nõuetekohasel rakendamisel oleks taotlus tulnud välja valida liidu kaasrahastuse saamiseks.
                           
                        
            
                  2.
               
               
                  Teise väite kohaselt on rikutud võrdse kohtlemise põhimõtet.
                  
                              —
                           
                           
                              Vaidlustatud otsuses on komisjon rikkunud võrdse kohtlemise põhimõtet, sest ta ei valinud välja hageja taotlust, kuigi ta valis välja muid samalaadseid heitkoguste vähendamise tehnoloogiatega seotud taotlusi.